Mari Tammar
2. septembri hommik. Tänavad on tühjad ja kõik tundub rahulik nagu Raplas ikka. Kui aga kell 6.50 keskväljakule jõuan, avaneb seal sootuks teistsugune vaatepilt. Suured prožektorid töötavad, neli kaamerat on üles seatud, kõrvaklappidega mehed sibavad ringi ning “Terevisiooni” saatejuhid Katrin Viirpalu ja Liisu Lass seisavad ootevalmilt Rapla keskväljakul. Iga minut on algamas “Terevisiooni” otsesaade, mis kooliaasta alguse puhul tehakse Raplast.